Ортодоксан керсталла я Ортодокс-дин (желтойн маттер схьадеъна ὀρθοδοξία дош ду; нохчийн матте гочдича «бакъ долу хастамбар» бохург ду; историн маьӀница «нийса ойла»)- керстачу динан коьртачарех а, ширачу боламах цхьаъ ду. Ортодоксийн керста дин кхолладелла хьалхарчу эзар шарчохь Византехь, ворхӀачу Дерригдуьненан килсийн муьрехь. Керстанан боламийн дукхаллехь 3-гӀа меттиг ю цуьнан, кхо бӀе (300) миллион стаг ву ортодоксан ийманехь. Цулла дукха тешарш бу католицизмехь (1,25 миллиард) а, протестантизмехь (800 млн) а.